Държавен вестник, бр. 36, 2025 г., стр. 121

БРОЙ  36	
Д Ъ Р Ж А В Е Н  В Е С Т Н И К 	
СТР.  121  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА
МИНИСТЕРСТВО 
НА ЗЕМЕДЕЛИЕТО И ХРАНИТЕ
ЗАПОВЕД № РД-09-351
от 28 март 2025 г.
На основание чл. 5, ал. 2, чл. 7, т. 1 и чл. 9, 
ал. 1 и 2 от Закона за сдружения за напояване 
нареждам: 
1. Откривам процедура по учредяване на 
Сдружение за напояване „Костен“, с. Костен, 
община Сунгурларе, област Бургас, с пред­
мет на дейност: експлоатация, поддържане и 
реконструкция на хидромелиоративна инфра­
структура; изграждането на нови напоителни 
и отводнителни системи и съоръжения; дос­
тавяне и разпределяне на водата за напояване; 
отвеждане на излишните води от земеделските 
земи; изпълнение на агромелиоративни и 
агротехнически мероприятия за подобряване 
състоянието на земеделските земи; рибовъдство 
и развъждане на водоплаващи птици.
2. Територията на сдружението обхваща 
677,719 дка земеделски земи, разположени в 
землището на с. Костен, община Сунгурларе, 
област Бургас, която ще се водообезпечи от 
хидромелиоративна инфраструктура – публич­
на общинска собственост. 
3. Заповедта за откриване на процедурата 
да се обнародва в „Държавен вестник“, в един 
централен всекидневник и в един местен 
вестник. 
Настоящата заповед да се сведе до знание­
то на Учредителния комитет на Сдружение 
за напояване „Костен“ за предприемане на 
действия по чл. 10, 11, 12, 13 и 14 от Закона 
за сдружения за напояване.
Контрол по изпълнението на заповедта 
възлагам на директора на дирекция „Хидро­
мелиорации“ към Министерството на земеде­
лието и храните.
Министър:
Г. Тахов
2127
МИНИСТЕРСТВО 
НА ОБРАЗОВАНИЕТО И НАУКАТА
ЗАПОВЕД № РД-14-13
от 15 април 2025 г.
На основание чл. 310, ал. 1, т. 2, чл. 319, 
ал. 1, т. 1 и чл. 320, ал. 1 от Закона за пред­
училищното и училищното образование 
(ЗПУО) във връзка с чл. 15, ал. 1 от Наредба 
№ 9 от 19.08.2016 г. за институциите в системата 
на предучилищното и училищното образова­
ние, по мотивирано предложение от кмета 
на община Созопол след Решение № 366 по 
протокол № 14 от 18.11.2024 г. на Общинския 
съвет – Созопол, становище от Регионалното 
управление на образованието – Бургас, и ста­
новище на експертната комисия, назначена 
със Заповед № РД-09-1299 от 26.06.2023 г. на 
министъра на образованието и науката, поради 
необходимостта от продължаване на обучение­
то на учениците след VII клас и придобиване 
на професионална квалификация по актуал­
ни професии за пазара на труда, считано от 
15.09.2025 г. преобразувам ОУ „Христо Ботев“ 
в ОбУ „Христо Ботев“ с официален адрес: 
ул. Христо Ботев № 5, с. Зидарово, община 
Созопол, област Бургас.
1. Учениците от ОУ „Христо Ботев“ – с. Зи­
дарово, община Созопол, област Бургас, да 
продължат образованието си в преобразуваното 
ОбУ „Христо Ботев“ – с. Зидарово, община 
Созопол, област Бургас. 
2. Задължителната документация на 
ОУ „Христо Ботев“ – с. Зидарово, община 
Созопол, област Бургас, да се съхранява в 
преобразуваното училище.
3. Финансиращ орган: Община Созопол.
Заповедта може да се обжалва в 14-дневен 
срок от обнародването в „Държавен вестник“ 
пред Върховния административен съд.
Министър: 
Кр. Вълчев
2117
НАЦИОНАЛНА 
ЗДРАВНООСИГУРИТЕЛНА КАСА
РЕШЕНИЕ № РД-НС-04-17
от 26 март 2025 г.
На основание чл. 15, ал. 1, т. 4а и чл. 45, 
ал. 35 от Закона за здравното осигуряване 
Надзорният съвет реши:
1. Приема Механизъм, гарантиращ предви­
димост и устойчивост на бюджета на НЗОК, 
приложим за 2025 г. за медицинските изделия, 
заплащани напълно в условията на болничната 
медицинска помощ с направените корекции 
по време на заседанието, приложение към 
настоящото решение.
2. Приема Методика за прилагане на Ме­
ханизма, гарантиращ предвидимост и устой­
чивост на бюджета на НЗОК, приложим за 
2025 г. за медицинските изделия, заплащани 
напълно в условията на болничната медицин­